8. 7. 87 Επίσημη Εφημερίδα των Ευρωπαϊκών Κοινοτήτων Αριθ. C 180/11 
Γνωμοδότηση για την πρόταση οδηγίας του Συμβουλίου που τροποποιεί την οδηγία 
84/538/ΕΟΚ για την προσέγγιση των νομοθεσιών των κρατών μελών σχετικά με την επιτρεπτή 
στάθμη ακουστικής ισχύος των χορτοκοπτικών μηχανών{ι) 
(87/C 180/03) 
Στις 14 Ιανουαρίου 1987, και σύμφωνα με το άρθρο 198 της συνθήκης ΕΟΚ, το Συμβούλιο 
αποφάσισε να ζητήσει τη γνωμοδότηση της ΟΚΕ για την ανωτέρω πρόταση οδηγίας. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμα­
σία των σχετικών εργασιών της ΟΚΕ, υιοθέτησε τη γνωμοδότηση του στις 7 Απριλίου 1987 με 
βάση την εισήγηση του κ. Pearson. 
Στη 246η σύνοδο ολομέλειας (συνεδρίαση της 13ης Μαΐου 1987), η ΟΚΕ υιοθέτησε ομόφωνα 
την παρακάτω γνωμοδότηση: 
1. Γενικές παρατηρήσεις 
1.1. Η ΟΚΕ κατανοεί ότι, σύμφωνα με την από Δεκεμ­
βρίου 1984 αίτηση του Συμβουλίου, η Επιτροπή ήταν 
υποχρεωμένη να υποβάλει την παρούσα πρόταση για τρο­
ποποίηση της οδηγίας 84/538/ΕΟΚ που αφορά την 
επιτρεπτή στάθμη ακουστικής ισχύος των χορτοκοπτικών 
μηχανών. 
1.2. Η βασική οδηγία που βρίσκεται υπό τροποποίηση 
στηρίζεται στο κριτήριο περί ελέγχου των ηχητικών εκπο­
μπών. Θέτει ανώτατη στάθμη ακουστικής ισχύος για τις 
χορτοκοπτικές μηχανές με την έννοια ότι μηχανές που 
υπερβαίνουν αυτή τη στάθμη δεν θα μπορούν να μπουν 
στην κοινοτική αγορά. Προτείνεται τώρα να τροποποιη­
θεί η εν λόγω οδηγία με την προσθήκη ενός κριτηρίου 
βάσει του οποίου θα γίνεται ο έλεγχος του συνόλου των 
εκπομπών ενός ορισμένου είδους μετά σκέδαση, φυσικές 
αλληλεπιδράσεις και υποβάθμιση, στον βαθμό που οι 
εκπομπές αυτές επιδρούν στο περιβάλλον. Προκειμένου 
για ηχητικές εκπομπές, στο παραπάνω σύνολο συνήθως 
εκφράζονται ως ακουστική πίεση (Lpa). Η ακουστική 
πίεση η μετρούμενη στο αυτί του δέκτη καθορίζεται σε 
92 db(A). Μια τέτοια ρύθμιση θα δημιουργούσε ωστόσο 
συγχύσεις διότι οι σχετικές μετρήσεις στην οδηγία, βασι­
ζόμενες σε δύο διαφορετικά κριτήρια, θα έδιναν αριθμη­
τικά αποτελέσματα (σε db λόγου χάρη) που δεν θα ήταν 
αμέσως συγκρίσιμα μεταξύ τους. Η ΟΚΕ πιστεύει ότι για 
τον παραπάνω λόγο μια τέτοια ρύθμιση θα δημιουργούσε 
συγχύσεις στον καταναλωτή και θα περιόριζε την περι­
βαλλοντική αποτελεσματικότητα του προτεινόμενου 
μέτρου. 
1.3. Η ΟΚΕ αναγνωρίζει ότι η παρούσα οδηγία 
αποσκοπεί στο να εμποδίσει τυχόν εμπορικούς φραγμούς 
σε ό,τι αφορά την πώληση συγκεκριμένου τύπου χορτο­
κοπτικών μηχανών — εκείνων που έχουν πλάτος κοπής 
άνω των 120 cm και που διαθέτουν κάθισμα για τον χει­
ριστή — παρά να περιορίσει τη δόση θορύβου που δέχεται 
ο χειριστής. Το περιορισμένο πεδίο εφαρμογής της 
οδηγίας φαίνεται αν ληφθεί υπόψη ότι από τη βασική 
οδηγία εξαιρούνται μεταξύ άλλων οι μηχανοκίνητες χορ­
τοκοπτικές μηχανές με κύλινδρο καθώς και άλλα μηχανή­
ματα, γεωργικά και δασοκομικά. 1.4. Με βάση τις παραπάνω παρατηρήσεις, η ΟΚΕ διε­
ρωτάται περί της σκοπιμότητας της παρούσας πρότασης 
και εκφράζει την άποψη ότι θα ήταν καλύτερα αν η πρό­
ταση αυτή ενσωματωνόταν σε κάποια προσεχή πρόταση 
της Επιτροπής όπου θα γινόταν σφαιρική εξέταση του 
ευρύτερου θέματος των εμπορικών φραγμών και των εκπο­
μπών θορύβων από χορτοκοπτικές μηχανές κάθε τύπου. 
1.5. Αν και συμφωνεί με την Επιτροπή ότι οι ρυθμίσεις 
που αφορούν τη συγκεκριμένη κατηγορία θορύβων πρέπει 
να περιέλθουν στην αρμοδιότητα των τοπικών αρχών, η 
ΟΚΕ καλεί την Επιτροπή να αναλάβει πρωτοβουλίες και 
να υποστηρίξει προσπάθειες σε κοινοτικό επίπεδο με 
σκοπό την ενημέρωση του κοινού γύρω από τεχνικές 
λεπτομέρειες που αφορούν την περιγραφή των θορύβων, 
την προφύλαξη από τις ενοχλήσεις που προκαλούν, καθώς 
και για το σημαντικότατο ζήτημα των συνεπειών από την 
έκθεση σε υπερβολικά δυνατούς θορύβους. 
1.6. Η ΟΚΕ αναγνωρίζει ότι οι όροι που τίθενται στην 
οδηγία 84/538/ΕΟΚ είναι εφαρμόσιμοι από 1ης Ιουλίου 
1987· θεωρεί όμως ότι δεν είναι ρεαλιστικό να αναμένεται 
έναρξη εφαρμογής της παρούσας πρότασης την ίδια 
ημερομηνία. Οι χονδρέμποροι θα διαθέτουν ήδη πολλούς 
τύπους μηχανών για την άνοιξη και το καλοκαίρι που 
έρχονται και επομένως η διάθεση τους στην αγορά πρέπει 
να επιτραπεί. Επιπλέον, τα κράτη μέλη δεν έχουν αρκετό 
χρόνο για να κάνουν τις αναγκαίες τροποποιήσεις στη 
νομοθεσία τους μέχρι την 1η Ιουλίου 1987. Γι'αυτό, η 
ΟΚΕ προτείνει να δοθεί η συνήθης διετής μεταβατική 
περίοδος για την εφαρμογή της εν λόγω οδηγίας. 
2. Ειδικές παρατηρήσεις 
2.1. Για να υιοθετηθεί η οδηγία από το Συμβούλιο στη 
σημερινή της διατύπωση, ο τίτλος της προτεινόμενης 
οδηγίας θα πρέπει να τροποποιηθεί σύμφωνα με τις παρα­
τηρήσεις του σημείου 1.2, γιατί αναφέρεται μόνο στην 
«επιτρεπτή στάθμη ακουστικής ισχύος των χορτοκοπτι­
κών μηχανών» ενώ η οδηγία αναφέρεται επιπλέον και 
στην ακουστική πίεση. 
(') ΕΕ αριθ. C 20 της 27. 1. 1987, σ. 2. 2.2. Στο Παράρτημα Ι της προτεινόμενης οδηγίας 
αναφέρεται ότι οι μέθοδοι μετρήσεως εφαρμόζονται για 
Αριθ. C 180/12 Επίσημη Εφημερίδα των Ευρωπαϊκών Κοινοτήτων 8. 7. 87 
χορτοκοπτικές μηχανές πλάτους κοπής άνω των 120 cm 
«που διαθέτουν κάθισμα για τον χειριστή». Το άρθρο 1.1. 
της νέας πρότασης θα πρέπει να διατυπωθεί αναλόγως, 
ήτοι «... χορτοκοπτικές μηχανές που διαθέτουν κάθισμα 
για τον χειριστή και έχουν πλάτος κοπής...». 
2.3. Στο υπόδειγμα ετικέτας (Παράρτημα Π) πρέπει να 
γίνει αναπροσαρμογή του κειμένου ως εξής: «... για την 
ένδειξη της στάθμης ακουστικής ισχύος και/ή ακουστικής 
Βρυξέλλες, 13 Μαΐου 1987. πίεσης της μηχανής». Να διευκρινισθεί ακόμη ότι η 
ετικέτα πρέπει να τοποθετείται σε θέση ορατή από τη 
θέση του χειριστή. 
2.4. Το «πιστοποιητικό καταλληλότητας» στο Παράρ­
τημα II της βασικής οδηγίας (84/538/ΕΟΚ) πρέπει να 
τροποποιηθεί ώστε να συμπεριλάβει και την «εγγυημένη 
στάθμη ακουστικής πίεσης». 
Ο Πρόεδρος της 
Οικονομικής και Κοινωνικής Επιτροπής 
Alfons MARGOT